DELEGACIÓN DE COMPETENCIAS EN RELACIÓN CO APARCADOIRO NA AVENIDA PORTANET E RÚA CITRÖEN
ADMINISTRACIÓN LOCAL — Municipal — Vigo (Outros documentos, notificacións e informacións públicas, 14/03/2023)

o Excmo. Sr. Alcalde do Concello de Vigo, resolveu o pasado 28 de febreiro o seguinte: “En data 11.01.2022 polo Consorcio da Zona Franca de Vigo solicítase a tramitación dunha concesión para a construción e explotación dun aparcadoiro subterráneo de vehículos no subsolo da Avenida de Portanet e Rúa Citröen. Por Resolución da Alcaldía de data 18 e 26 de xuño de 2019 levouse a cabo a estruturación das Áreas executivas e/ou materiais dirixidas polos Sres/as Concelleiros/as do goberno municipal, e a conseguinte atribución xenérica de competencias. En virtude de dita resolución foi creada entre outras a Área de Fomento e Servizos, dirixida polo Concelleiro Delegado da Área, D. F. Javier Pardo Espiñeira a competencia en materia de fomento, transporte e mobilidade e a dirección, xestión, organización, planificación e coordinación da actuacións vinculadas ao viario municipal. Así mesmo or Resolución da Alcaldía de data 4.09.2020 delegouse no Concelleiro Delegado de Fomento e Servizos, D. F. Javier Pardo Espiñeira, tódalas atribucións precisas para a dirección política, xestión, seguimento, tramitación e execución da totalidade das obras e servizos de mantemento necesarios no Estadio Municipal de Balaídos, coa excepción dos espazos deportivos baixo a grada de Río xestionados pola Concellería de Deportes. O interese xeral do proxecto para a cidade e o carácter transversal do mesmo aconsellan a realización dunha delegación especial de conformidade co sinalado no artigo 43.5. a) do Regulamento de Organización, funcionamento e réxime xurídico das entidades locais, RD 2568/1986, de 28 de novembro, polo que se aproba o Regulamento de Organización, Funcionamento, e Réxime Xurídico das Entidades Locais, esta Alcaldía-Presidencia, en exercicio da potestade de dirección do goberno e das organizativas e estruturais, que en relación coa Administración Municipal, ostenta esta Alcaldía ex artigo 124.4 da Lei 7/1985, do 2 de abril, Reguladora das Bases de Réxime Local Primeiro.- Delegar no Concelleiro Delegado de Fomento e Servizos, D. F. Javier Pardo Espiñeira a xestión e tramitación da solicitude de concesión administrativa para a construción e explotación dun aparcadoiro público realizada polo Consorcio da Zona Franca de Vigo na Avenida de Portanet e Rúa Citröen. Segundo.- Esta Alcaldía deberá recibir información detallada das competencias encomendadas e dos actos ditados en virtude das delegacións conferidas. Así mesmo, deberá ser informada previamente á adopción de decisión de transcendencia, nos termos que por esta se determinen. Terceiro.- A presente resolución entrará en vigor no momento da súa sinatura sen prexuízo da súa publicación no Boletín Oficial da Provincia, conforme o establecido no artigo 44.2 do RD 2568/1986 e na sede electrónica municipal conforme o disposto no artigo 6 da Lei19/2013, do 9 de decembro, de transparencia, acceso á información pública e bo goberno, Cuarto.- Da presente Resolución, de conformidade co establecido no artigo 44.4 do RD 2568/1986, en relación co 38. d) do mesmo corpo legal, darase conta de forma individualizada ao Pleno da corporación” O que se fai público para xeral coñecemento e oportunos efectos. Vigo, na data da sinatura. O Alcalde-Presidente Abel Caballero Álvarez